kardosdrur/scandi-wiki huggingface dataset:
José Clemente Orozco

José Clemente Orozco (født 23. november 1883 i Ciudad Guzmán, Jalisco, Mexico, død 7. september 1949 i Mexico City, Mexico) var en mexicansk maler.

"Tiden efter Den Mexicanske Revolution i 1910-19 var præget af el muralismo [eller mexicansk muralisme ], muralisternes politiske engagement, deres ekspressive stil med træk hentet fra den indianske og folkelige kultur. Mest fremtrædende var Diego Rivera, ... Orozco og David Alforo Siqueiros".

Mellem 1922-1924, malede Orozco vægmaleriene "Maternity", "Man in Battle Against Nature", "Christ Destroys His Cross", "Destruction of the Old Order", "The Aristocrats", and "The Trench and the Trinity" i Escuela Nacional Preparatoria.

Udvalgte kunstværker 
 
 Praying Hands, 1900-1924
 Man Struggling Against Nature, 1923-4
 Man Falling, 1923-4
 Christ Destroying His Cross, 1923-4
 Law and Justice, 1923-4
 Jehovah Between the Rich and the Poor, 1923-4
 Ved San Ildefonso College
 Maternity, 1923-4
 The Banquet of the Rich, 1923-4
 The Strike, 1923-4
 The Elements, 1923-4
 Liberty, 1923-4
 Garbage, 1923-4
 The Rich, 1923-4
 Women, 1924-6
 The Grave Digger, 1924-6
 The Blessing, 1924-6
 The Workers, 1924-6
 The Farewell, 1924-6
 The Family, 1924-6
 The Revolutionaries, 1924-6
 Aboriginal Races, 1924-6
 Franciscans Helping the Sick, 1924-6
 Cortés and Malinche, 1924-6
 The Drinking Men, 1924-6
 Engineers, 1924-6
 The Trench, 1926
 The Destruction of the Old Order, 1926
 Échate la otra, 1930, Cleveland Museum of Art
 Wounded Soldier, 1930, Cleveland Museum of Art

Kilder

Eksterne henvisninger 

Malere fra Mexico
Personer fra Jalisco
Lasse Bolander

Lasse Bolander (født 9. december 1968) er en dansk erhvervsmand. Han sidder i dag i en række bestyrelser.
COOP Danmark, formand
Spejder Sport, formand
Nordjyske Medier, formand
Dagbladet Information, formand

Referencer 

Erhvervsfolk fra Danmark
Personer i Kraks Blå Bog
Eddie Ray Routh

Eddie Ray Routh, (født 1986) er en amerikansk krigsveteran der er dømt skyldig i at myrde Chris Kyle, den tidligere US Navy Seal, hvis selvbiografi blev forvandlet til den Oscar nominerede film American Sniper. Han blev idømt livsvarigt fængsel uden mulighed for prøveløsladelse for drabene på Chris Kyle og hans ven, Chad Littlefield, i februar 2013 ved Rough Creek Lodge. Chris og Chad mistede livet mens de hjalp Eddie, som led af PTSD, med at komme tilbage til et normalt liv.

Chris Kyle, der blev kendt for sine 160 træffere som finskytte i Irak, blev dræbt med 6 skud - fem i ryggen og et i hovedet, mens Littlefield blev skudt 7 gange.

Begge krigsveteraner arbejdede for at hjælpe andre veteraner og var blevet kontaktet af Rouths desperate mor, som ikke anede, hvad hun skulle stille op med sin søn. Blot en uge inden drabene var Routh blevet udskrevet fra en psykiatrisk institution.

Mordere fra USA
Operaer af Joseph Haydn

Dette er en liste over operaer af Joseph Haydn.

 
Værkfortegnelser (klassisk musik)
Cebuano

Cebuano (også kaldt Sugbuanon) er et austronesisk sprog talt af omkring 21 millioner mennesker i Filippinerne. Cebuano er en del af Visaya-sproggruppen.

Cebuano tales af indbyggerne i Cebu, Bohol, Negros Oriental og folk i den vestlige del af Leyte samt i provinsen Southern Leyte og i det nordlige Mindanao. Sproget tales også nogle steder i Samar. Beboerne i Bohol kalder også sproget for Bol-anon, mens cebuano-talende indbyggere i Leyte kalder sproget Kana.

Se også 
 Filippinsk
 Tagalog
 Waray

Eksterne henvisninger 
 Ethnologue rapport for Cebuano
 Bansa.org Cebuano Ordbog 
 Arangkada Wiki 

Filippiske sprog
Liste over operaer

Dette er en liste over fremtrædende operaer, opdelte efter komponister.

 Claudio Monteverdi
 L'Orfeo (1607)
 Il ritorno d'Ulisse in patria (1640)
 L'incoronazione di Poppea (1642)

 Georg Friedrich Händel
 Julius Cæsar (1724)
 Xerxes (1737)

 Christoph Willibald Gluck
 Gudernes strid (1749)
 Orfeus og Eurydike (1762)
 Alceste (1767)
 Iphigenia i Aulis (1774)
 Iphigenia på Tauris (1779)

 Wolfgang Amadeus Mozart
 Bastien og Bastienne (1768)
 Idomeneo (1781)
 Bortførelsen fra Seraillet (1782)
 Figaros Bryllup (1786)
 Don Giovanni (Don Juan, 1787)
 Così fan tutte (1790)
 Tryllefløjten (1791)

 Ludwig van Beethoven
 Fidelio (1805)

 Gioacchino Rossini
 Italienerinden i Algier (1815)
 Barberen i Sevilla (1816)
 Den tyvagtige skade (1817)
 Wilhelm Tell (opera) (1829)

 Carl Maria von Weber
 Jægerbruden (1821)

 Richard Wagner
 Rienzi (1842)
 Den flyvende Hollænder (1843)
 Tannhäuser (1845)
 Lohengrin (1850)
 Tristan og Isolde (1865)
 Mestersangerne i Nürnberg (1868)
 Nibelungens Ring
 Rhinguldet (1869)
 Valkyrien (1870)
 Siegfried (1876)
 Ragnarok (1876)
 Parsifal (1882)

 Otto Nicolai
 De lystige koner i Windsor (1849)

 Giuseppe Verdi
 Rigoletto (1851)
 Trubaduren (1853)
 La Traviata (1853)
 Siciliansk vesper (1855)
 Maskeballet (1859)
 Aida (1871)
 Otello (1887)
 Falstaff (1893)

 Charles Gounod
 Faust (1859)

 Georges Bizet
 Perlefiskerne (1863)
 Djamileh (1872)
 Carmen (1875)

 Camille Saint-Saëns
 Samson og Dalila (1877)

 Peter Heise
 Drot og Marsk (1877)

 Pjotr Iljitj Tjajkovskij
 Eugen Onegin (opera) (1879)
 Spar Dame (1890)

 Jacques Offenbach
 Hoffmanns Eventyr (1881)

 Ruggiero Leoncavallo
 Bajadser (1892)

 Pietro Mascagni
 Cavalleria rusticana (1890)

 Giacomo Puccini
 Manon Lescaut (1893)
 La Bohème (1896)
 Tosca (1900)
 Madame Butterfly (1904)

 Carl Nielsen
 Saul og David (1902)
 Maskarade (1906)

 Richard Strauss
 Salome (1905)
 Elektra (1909)
 Rosenkavaleren (1911)

 Hakon Børresen
 Den Kongelige Gæst (1919)

 Alban Berg
 Wozzeck (1922)

 George Gershwin
 Porgy og Bess (1935)

 Benjamin Britten
 Peter Grimes (1945)
 Lucretias voldførelse (1946)

 Karl-Birger Blomdahl
 Aniara (1959)

 Anthony Braxton
 Trillium R (1999)

 Jake Heggie
 Dead Man Walking (2000)

Operaer
Cebuano Wikipedia

Cebuano Wikipedia blev lanceret 22. juni 2005. 

Cebuano Wikipedia er den næststørste Wikipedia efter engelsksproget Wikipedia og rundede 4 millioner artikler i februar 2017. Baggrunden er, at en bot, Lsjbot, har oprettet et stort antal mindre artikler. Botten rundede 1 million artikler i juli 2014. Der er to andre filippinsksprogede Wikipediaer: waraysproget og tagalogsproget Wikipedia.

Historie 

Den cebuansksprogede Wikipedia, Ang Gawasnong Ensiklopedya, blev foreslået i begyndelsen af 2005 og blev lanceret den 22. juni 2005.
Pr februar 2013 var det den største filippinsksprogede Wikipedia. I juli 2014 nåede den cebuansksprogede Wikipedia 1 millioner artikler.

Milepæle

Kilder

Eksterne henvisninger 

Wikipedia efter sprog
Etableret i 2005
Wikipedia
Ukrainsk Wikipedia

Den ukrainsksprogede udgave af wikipedia blev lanceret 30. januar 2004. 1 oktober 2005 nåedes 20.000-grænsen. I april 2012 var den ukrainsksprogede udgave af wikipedia den 13. største, med over 375.000 artikler. I maj 2014 lå udgaven på 16. pladsen efter antal artikler, med næsten 500.000 artikler. I november 2016 er den ukrainsksprogede wikipedia den 16. største udgave af Wikipedia.

Protest 
Den 21. januar 2014 besluttede Ukrainsk Wikipedia-fællesskabet at dagligt slukke for opslagsværket mellem klokken 16:00 og 16:30 som protest mod de love om indskrænkningen af ytringsfriheden, der blev indført den 16 januar.

Kilder

Eksterne henvisninger 

Wikipedia efter sprog
Etableret i 2004
Pas på pigerne

Pas på pigerne er det femte studiealbum af den danske sanger og sangskriver Burhan G. Albummet udkom den 11. november 2016 på Copenhagen Records.

Albummets første single "Lucy" udkom den 26. august 2016. Sangen handler ifølge Burhan G om stoffer: "I første vers synger jeg om røg, altså hash, i andet vers om de hårdere ting, der gør os lykkelige, men også paranoide."

Spor 
Alle sange er produceret af Burhan G, undtagen "Nathalia" og "Diana" produceret af Burhan G og Ben Thompson.

Noter
Ekstra vokal på "Lucy": Jooks
Ekstra vokal på "Stephanie": Stephanie Leon
Ekstra vokal på "Efter midnat": Orgi-E
Ekstra vokal på "Elsket dig mer'": Cisilia
Ekstra vokal på "Alle elsker kærlighed": Rasmus Nøhr

Hitlister

Ugentlige hitlister

Årslister

Kilder 

Album fra 2016
Burhan G-album
Efterskolen Epos

Efterskolen Epos er en efterskole beliggende i Fynshav på Als, som har til huse i de bygninger, som tidligere husede Danebod Højskole og Efterskolen Strand. Efterskolen Epos åbnede i august 2015 med 67 elever til de 70 sengepladser. Skolen baserer sin pædagogik på leg og spil, og store dele af skolens undervisning er baseret på læringsrollespil i form af tværfaglige temaforløb.

Rollespil 
Efterskolen Epos har siden sin indvielse haft et stort fokus på rollespil, dette ses blandt andet på de ugentlige temaforløb, hvor rollespil spiller en stor rolle for elevernes oplevelse og indlæring.

Udover temaforløb ses rollespil også i fritiden på Epos, der bliver blandt andet holdt ugentlige bordrollespil af Epoś inspiratorer, lærere og selvfølgelig eleverne selv.

Efterskolen Epos var i samarbejde med Ungdomsringen vært og arrangør for det årlige rollespil Estros i Flammer, der allerede i 2016 hittede hos unge rollespilere med omkring 200 deltagere, dette var desuden også første gang, Epos var vært til et større rollespil. Estros i Flammer blev så populært hos Epoś egne elever, at det i august 2016 blev besluttet, at rollespillet skulle fortsætte som et månedligt rollespil for Epos' elever. Det månedlige rollespil blev åbnet for offentligheden i februar 2017.

Cosplay 
Udover rollespil har Cosplay også spillet en rolle for Epos' popularitet. Epos har siden dens indvielse lagt vægt på Cosplay, dette kan blandt andet ses på de to lokaler på ca. 25 kvadratmeter, der er specielt indrettet som kreativ lokaler, hvor man kan arbejde med kostumer, props og andre nipsting. I marts 2016 blev det besluttet, at man ville hyrer en "Cosplay"-lærer, der kunne undervise i valgfag. I 2017 identificeret 15% af Epoś elever sig som cosplayere. I løbet af sine få år har Epos deltaget i flere cosplay events. Efterskolen Epos deltog blandt andet i Kolding Kulturnat i 2016 med omkring 15 elever , desuden deltog Epos også på Comic Con Copenhagen 2016 med 2 cosplayere og en kameramand. Den sidste store begivenhed Epos var med til, var J-Popcon hvor Epos sendte omkring 8 elever afsted.

Noter

Eksterne links 
 Efterskolen Epos 

Bygninger, konstruktioner og anlæg i Sønderborg Kommune
Epos
Etableret i 2015
Suzuki dm50 "samurai"

Suzuki DM50 "Samurai" er en 30 knallert, produceret til det danske market, grundet ændringer i lovgivningen. Den blev produceret i årene 1983-1997.. - Kilde: Jens Jessens bog Datidens knallerter - nutidens kult.

Historie 
Da den nye knallertlovgivning om en max. vægt på 60kg, max 2 gear og mange andre nye krav kom til i 1977, lancerede
Suzuki en ny knallert til det danske marked. Det var Suzuki DM50 Samurai
der så dagens lys dengang. DM står for Danmarks-marked og den er kun lanceret i Danmark.

Knallerten kunne fås i følgene farver:

 Rød (Blå stafferinger)
 Sort (Blå stafferinger)
 Sølvgrå (Sorte stafferinger)
 Rød metallic (Sølv stafferinger)
 Blå Metallic (Blå stafferinger)

Opbygning 
Suzuki Dm50 samurai er opbygget som en lille motorcykel med en forholdsvis stor benzintank. Den har mange tekniske detaljer såsom blinklys, langt og kort lys, stoplys, speedometer, kilometertæller og horn. Selve motoren er på 2 gear og cylinderen er på 49 cm³. Som standard har den 2,7 hestekræfter og kan køre 30-35 km/t, dette varierer dog meget i forhold til tuning, slid og vedligeholdelse.

Tuning 
Det er meget svært at tune en Suzuki DM50 Samurai, men nogle af metoderne kan være at fjerne plomben, der sidder i studsen, at skifte luftfilter, skifte til en større dyse og skifte fortandhjulet fra 11 tænder (hvilket er standard) til 12 eller 13 tænder, hvilket dog kun kan gøres ved at skære i motorblokken.

Knallerter
Hepatologi

Hepatologi betegner det lægevidenskabelige speciale, der beskæftiger sig med forebyggelse, diagnostik, behandling, palliation og rehabilitering af patienter med medfødte og erhvervede sygdomme i lever og galdeveje.

I mange lande, inklusiv Danmark, er hepatologi kombineret med gastroenterologi, læren om fordøjelsessystemet og dets sygdomme.

Sygdomme 
Budd-Chiaris-syndrom, fedtleversygdom, Gilbert-Meulengrachts syndrom, hepatitis, levercoma, leverkræft, skrumpelever og flere.

Eksterne henvisninger 
Dansk Selskab for Gastoenterologi og Hepatologi (DSGH)

Referencer 

Sygdomme
Folkekøkken

Folkekøkkener opstod i slutningen af 1700-tallet som spisesteder med nærende og billig mad til den fattige del af befolkningen, enten gratis eller meget billigt.

Andre betegnelser for folkekøkkener er suppekøkkener og fx Frelsens Hærs dampkøkken.

Det første danske folkekøkken åbnede på privat basis i 1859 i Odense, og tanken blev videreført af kirkelige organisationer, der oprettede folkekøkkener i de større byer. Det første kommunale folkekøkken i Danmark så dagens lys i København i 1917. Folkekøkkenerne havde deres største betydning og udbredelse i krigstider og i arbejdsløshedstider som 1930’erne. Efter 2. verdenskrig blev mange folkekøkkener nedlagt; men i slutningen af 1900-tallet steg de igen i antal især i København, hvor det i dag er muligt at spise på folkekøkken hele ugen.

Brugergrupperne er forskellige, for foruden varmestuegruppen er der nu grupper af miljøbevidste borgere, der samles i folkekøkkener som et socialt samlingspunkt og i stigende grad med vegetarmad.

Ideen til folkekøkkener kom i slutningen af det 18. århundrede fra Benjamin Thompson, greve af Rumford, der gav anvisning på tilberedning af billige næringsmidler (eksempelvis Rumfordsuppe) og konstruerede et særligt sparekomfur. Under nøden i begyndelsen af det 19. århundrede (navnlig 1813-17) oprettedes i Tyskland talrige folkekøkkener mest som velgørenhedsanstalter. Det første egentlige folkekøkken blev oprettet i 1845 i Norge i Trondhjem, Trondhjems Spiseindretning. I 1849 blev der oprettet et folkekøkken i Leipzig. Det andet folkekøkken i Skandinavien var Kria Dampkøkken, der oprettedes 1857, væsentlig efter Leipzig-køkkenets mønster; det efterfulgtes i 1859 af Dampkøkkenet i Odense, og noget senere oprettedes et lignende i København.

Kilder 
 https://denstoredanske.lex.dk/folkekøkken 
 http://runeberg.org/salmonsen/2/8/0395.html 

Køkken
Velgørenhed
Signe Guttormsen

Signe Guttormsen (født 24. september 1964) er en dansk billedkunstner uddannet 1986-1993 fra Kunstakademiet i København og 1991-1992 fra Rijksakademie van beeldende Kunsten i Amsterdam, Holland. Fra 1993-1995 bosat i Berlin og fra 1996-2008 bosat i Köln, herefter København. I årene 2012-2015 var Signe Guttormsen formand for Den Frie Udstilling i København.

Signe Guttormsen benytter en række forskellige medier i sin kunsteriske praksis. Hun dyrkede tidligere fotografiet som udtryksform men vendte sig i løbet af 1990’erne maleriet. Udtrykket er rent abstrakt og hendes billeder opstår ikke ud fra en traditionel malerisk tænkemåde og materialerne adskiller sig ofte fra det typiske for malerigenren. Materialer som træ og aluminium indgår således ofte i Signe Guttormsens værker, mens også tekstelementer, fotografi og lys spiller en væsentlig rolle.

Desuden har Signe Guttormsen udført en lang række bygningsintegrerede kunstværker. I 2010 skabte hun en stor gulvmosaik i Frederik IX's Palæ på Amalienborg Slot. Andre bygningsintegrerede værker tæller BaneDanmarks Trafiktårn Vest, Fredericia (2015), Institut for molekylær medicin, Syddansk Universitet, Odense (2014) og Midtsjællands Gymnasium, Ringsted (2013),   alle præsenteret i monografi- og debatbogen GÆSTFRIT - kunst i det fælles rum (forlaget Ekbátana, 2017) med interview og redaktion af Torben Sangild og bidrag af Camilla Jalving, museumsansvarlig ARKEN, og Karsten R.S. Ifversen, arkitekturredaktør, Politiken.

Offentlige samlinger (udvalg) 
 Signe Guttormsens værker er repræsenteret i samlingerne hos følgende danske og internationale institutioner:
 KØS Museum for kunst i det offentlige rum, Køge
 Horsens Kunstmuseum, Horsens
 Sorø Kunstmuseum, Sorø
 Det Nationale Fotomuseum, København
 Statens Kunstfond, København
 Stadtsparkasse KölnBonn, Köln
 Hydro Aluminium, Bonn
 Kunsthalle Bremerhaven, Bremerhaven

Udvalgt bibliografi 
 GÆSTFRIT - kunst i det fælles rum (WELCOMING - art in shared spaces), Forlaget Ekbátana, 2017.

Familie 
Signe Guttormsens far er billedkunstneren Niels Guttormsen (f. 1932).

Referencer 

Billedkunstnere fra Danmark
Personer i Kraks Blå Bog
Armeniens U/16-fodboldlandshold

Armeniens U/-16 fodboldlandshold er det nationale fodboldhold i Armenien for spillere under 16 år, og landsholdet bliver administreret af Հայաստանի Ֆուտբոլի Ֆեդերացիա.

U/16-fodboldlandshold
U/16-fodboldlandshold i Europa
Armeniens U/17-fodboldlandshold

Armeniens U/-17 fodboldlandshold er det nationale fodboldhold i Armenien for spillere under 17 år, og landsholdet bliver administreret af Հայաստանի Ֆուտբոլի Ֆեդերացիա.

U/17-fodboldlandshold
U/17-fodboldlandshold i Europa
Armeniens U/18-fodboldlandshold

Armeniens U/-18 fodboldlandshold er det nationale fodboldhold i Armenien for spillere under 18 år, og landsholdet bliver administreret af Հայաստանի Ֆուտբոլի Ֆեդերացիա.

U/18-fodboldlandshold
U/18-fodboldlandshold i Europa
Armeniens U/19-fodboldlandshold

Armeniens U/19-fodboldlandshold er det nationale fodboldhold i Armenien for spillere under 19 år, og landsholdet bliver administreret af Հայաստանի Ֆուտբոլի Ֆեդերացիա.

U/19-fodboldlandshold
U/19-fodboldlandshold i Europa
Armeniens U/20-fodboldlandshold

Armeniens U/20-fodboldlandshold er det nationale fodboldhold i Armenien for spillere under 20 år, og landsholdet bliver administreret af Հայաստանի Ֆուտբոլի Ֆեդերացիա.

U/20-fodboldlandshold
U/20-fodboldlandshold i Europa
Armeniens U/21-fodboldlandshold

Armeniens U/19-fodboldlandshold er det nationale fodboldhold i Armenien for spillere under 21 år, og landsholdet bliver administreret af Հայաստանի Ֆուտբոլի Ֆեդերացիա.

U/21-fodboldlandshold
U/21-fodboldlandshold i Europa
Knaanisk (sprog)

Knaanisk er et uddødt vestslavisk sprog, der blev talt af jøder i vestslaviske lande, særlig i de bøhmiske lande (nutidens Tjekkiet), men også i nutidens Polen og i Lausitz og andre sorbiske områder. Sproget uddøde i senmiddelalderen.

Navnet knaanisk kommer fra en geo-etnologisk betegnelse for jødiske befolkninger øst for Elben, og blev brugt i modsætning til ashkenaziske jøder vest for Elben og sefardiske jøder på den iberiske halvø. Betegnelsen kommer oprindelig fra det gammelisraelske navn Kanaan (hebraisk כנען "kəna'an). Udtrykket Kanaan blev brugt af jøder i Europa som betegnelse på slaviske folk.

En mulig årsag til at knaanisk uddøde var ekspansionen af askenasisk kultur og tyskbaseret jiddisch sprog.

Eksterne kilder og henvisninger 

Slaviske sprog
Catalansk Wikipedia

Den catalansksprogede udgave af wikipedia blev lanceret 11. maj 2001 og åbnede nogle minuter efter Wikipedia på tysk. 11. marts 2016 havde den catalansksprogede udgave af wikipedia 500.000 artikler, og var den 17. største sprogudgave. I november 2016 er den catalansksprogede udgave at wikipedia den 17. største udgave af Wikipedia.

Wikipediaudgaven på catalansk indeholder artikler på flere forskellige dialekter, inklusive valenciansk og balearisk. Catalansk Wikipedia er den næststørste Wikipediaversion på spanske sprog fra den Iberiske halvø, efter den spansksprogede Wikipedia, der har  artikler, men før versionerne på baskisk ( artikler) og galicisk ( artikler). Forskellige offentlige myndigheder i Catalonien har støttet udviklingen af en Wikipedia på regionens sprog.

Kilder

Eksterne henvisninger 

Wikipedia efter sprog
Etableret i 2001
Persisk Wikipedia

Den farsisprogede wikipedia blev lanceret 19. december 2003. Den farsisprogede udgave af Wikipedia passerede 1.000 artikler den 16. december 2004 og 200.000 artikler 10. juli 2012. I november 2016 er den farsisprogede wikipedia den 18. største udgave af Wikipedia.

Kilder

Eksterne henvisninger 

Wikipedia efter sprog
Etableret i 2001
Ferdy Mayne

Ferdy Mayne (født 11. marts 1916, død 30. januar 1998) var en tysk skuespiller, bl.a. kendt fra film som Ørneborgen og Vampyrernes nat, hvor han spiller vampyrgreven Count Von Krolock.

Filmografi 
 Vampyrernes nat (1967)

Eksterne henvisninger 
 

Filmskuespillere fra Tyskland
Dideba

Dideba (, bogstaveligt "Lovpris") var nationalsangen i Georgien fra 1918 til 1920, og fra 14. november 1990 til 23. april 2004. Den var skrevet og komponeret af Kote Potskhverashvili (1889–1959). Sangen blev erstattet af Tavisupleba.

Tekster 

Tidligere nationalsange
Georgien
Tavisupleba

Tavisupleba (, frihed) er Georgiens nationalsang. Teksten er skrevet af Davit Maghradze (დავით მაღრაძე) og musikken er komponeret af Zakaria Paliasjvili (ზაქარია ფალიაშვილი), men tilpasset af Ioseb Kechakmadze (იოსებ კეჭაყმაძე). Efter Rosenrevolutionen i 2003 besluttede man at skifte både landets flag, våbenskjold og nationalsang. Ændringen af symbolerne skete på baggrund af det succesrige omstyrtning af den tidligere regering i den ublodige revolution. Året efter erstattede Tavisupleba den gamle nationalsang, Dideba zetsit kurteuls.

Musik 
Musikken til nationalsangen er taget fra de to georgiske operaer Abesalom da Eteri fra 1918 ("Abesalom og Eteri") og Daisi fra 1923 ("Mørkets frembrud"), komponeret af Zachary (Zacharia) Paliashvili (ზაქარია ფალიაშვილი, 1871–1933), faren til den georgiske klassiske musikgenre.

Officielle tekster

Eksterne links 

 Georgiens parlament Tekster 
 Georgiens præsidents kontor Tekster og media  

Nationalsange
Kultur i Georgien
Demokratiske republik Georgien

Den demokratiske republik Georgien (, Sakartvelos Demokratiuli Respublika) var en kortvarig statsdannelse, der blev oprettet den 26. maj 1918 og ophørte i februar 1921 og var den første dannelse af en georgisk republik.

Republikken erklærede sig uafhængig af Det russiske kejserrige i kølvandet af den russiske revolution og grænsede op til Rusland, Kubanfolkets republik og Bjergrepublikken i det nordlige Kaukasus i nord, det Osmanniske Rige og den demokratiske republik Armenien i syd og den aserbajdsjanske demokratiske republik i sydøst.

Landets totale areal var 107.600 km² – mens Georgias areal siden 1991 har været 69,700 km², og havde en befolkning på 2,5 millioner indbyggere. Hovedstaden var Tbilisi, og det officielle sprog var georgisk.

Landet blev uafhængig efter opløsningen af den Transkaukasiske føderation, og blev regereret af det socialdemokratiske mensjevik-partiet. Den unge stat var ude af stand til at stå imod invasionen af den Røde Hær under den sovjetisk-georgiske krig og blev tvangsindlemmet i Sovjetunionen som den Georgiske socialistiske sovjetrepublik den 25. februar 1921.

Georgiens historie
Forhenværende asiatiske lande
Etableret i 1918
Ophørt i 1921
Jonathan Franzen

Jonathan Franzen (født 17. august 1959 i Western Springs, Illinois, USA) er en amerikansk romanforfatter og essayist. Hans internationale gennembrud kom i 2001 med Corrections (da. Korrektioner, 2002).

Franzen har norske og svenske aner; hans far indvandrede til Minnesota fra Sverige. En del af sin universitetsuddannelse har han taget i München hhv. Berlin, og han taler flydende tysk.

Udgivelser på dansk 

Romanforfattere fra USA
Personer fra Illinois
Novelleforfattere fra USA
Essayister fra USA
Sir Kirke

Sir Kirke ligger i Sir Sogn, Holstebro Kommune (Viborg Stift).

Udseende og interiør 
Sir Kirke var oprindeligt en teglstenskirke, og da man i 1888 rev det meste af den ned, byggede man en ny i samme materiale, idet hele ydersiden blev kalket hvid. Kirken er tårnløs, men har en klokkekam over den vestlige gavl.

Prædikestolen er fra slutningen af 1600-tallet og lavet i renæssancestil. Den er bemalet i 1989 af Sven Havsteen-Mikkelsen. Altertavlen er skabt i glasmosaik af Johan Thomas Skovgaard i 1959 og forestiller Jesus som den gode hyrde i blå kjortel.

Historie 
Sir Kirke stammer fra 1400-tallet. En stor del af kirken blev revet ned i 1888, hvorpå den nuværende kirkebygning blev rejst. I den forbindelse lavede man klokkekammen, og i 1959 kom våbenhuset til. Der blev lavet en række kalkmalerier ved opførelsen i 1888, men disse er senere kalket over.

Galleri

Referencer

Eksterne henvisninger 
 Sir Kirke hos KortTilKirken.dk
 Sir Kirke hos danmarkskirker.natmus.dk (Danmarks Kirker, Nationalmuseet)

Kirker i Holstebro Kommune
Kirker i Viborg Stift